ZMLUVA 
na spracovanie objemného odpadu
uzatvorená podľa ust. § 269 ods. 2 zákona č. 513/1991 Zb. v znení neskorších predpisov

Článok I.
Zmluvné strany

Dodávateľ:        	Mesto Pezinok
sídlo: 			Radničné námestie 7, 902 14 Pezinok 
Štatutárny orgán:	Ing. arch. Igor Hianik, primátor Mesta Pezinok
Bankové spojenie: 	Prima banka Slovensko, a.s.
IBAN: 			SK 02 5600 0000 0066 0200 6001
IČO: 			00 305 022
DIČ: 			2020662226
   
(ďalej len „dodávateľ“)  

Odberateľ:				
Sídlo spoločnosti: 
Sídlo prevádzky:			
Štatutárny orgán:
Bankové spojenie: 	
IBAN: 		
IČO: 					
DIČ:			
Číslo telefónu:	
e-mail:		

(ďalej len „odberateľ“)  

Článok II.
 Úvodné ustanovenie

1.	Zmluvné strany vyhlasujú, že sú spôsobilé k uzavretiu tejto zmluvy a ich spôsobilosť nie je ničím obmedzená. V prípade, že sa ktorékoľvek z týchto ustanovení ukážu ako nepravdivé, zaväzujú sa zmluvné strany uhradiť druhej zmluvnej strane všetku škodu tým spôsobenú.

2.	Odberateľovi bol rozhodnutím .............., ktoré nadobudlo právoplatnosť dňa ............., udelený súhlas na prevádzkovanie zariadenia na zhodnocovanie alebo zneškodňovanie odpadov a zároveň odberateľ je držiteľom integrovaného povolenia vydaného Rozhodnutím .................... zo dňa ........, číslo: ................., ktoré nadobudlo právoplatnosť dňa ............... a ktorým sa povolilo vykonávanie činnosti skládky odpadov alebo činnosti na zhodnocovania odpadu.

Článok III.
 Predmet zmluvy

1.	Odberateľ sa zaväzuje objednávateľovi, že bude počas trvania tejto Zmluvy spracovávať nasledovný odpad objednávateľa a to: kat. čísla 200 307 – objemný odpad, ktorý vznikne na území mesta Pezinok a objednávateľ sa zaväzuje platiť za to odberateľovi cenu podľa tejto Zmluvy. 

Článok IV.
 Spôsob, miesto a čas plnenia predmetu zmluvy

1.	Pri plnení predmetu tejto zmluvy sa zmluvné strany zaväzujú dodržiavať všeobecne záväzné predpisy, normy a dojednania tejto zmluvy.
2.	Dopravu zabezpečuje dodávateľ prostredníctvom svojich zmluvných partnerov.
3.	Miestom plnenia, t.j. miestom spracovania odpadu objednávateľa podľa tejto Zmluvy, je: ..............................................(doplniť). Odberateľ zabezpečí otvorenie prevádzky na odovzdanie objemného odpadu vo všetky pracovné dni osem pracovných hodín denne.
4.	Odberateľ v mieste plnenia zmluvy prevezme odpad a vyhotoví doklad o prevzatí odpadu (vážny lístok), ktorý obsahuje najmä tieto údaje: druh odpadu, deň prevzatia, pôvodca odpadu – obchodné meno a adresa dodávateľa, typ a EČ dopravného prostriedku, množstvo odpadu, meno odovzdávajúcej a preberajúcej   osoby a ich podpisy.
5.	Zodpovednosť za manipulovanie s odpadom prechádza z dodávateľa na odberateľa bezprostredne po prevzatí odpadu a vystavení dokladu o prevzatí odpadu.

Článok V.
Cena diela, spôsob fakturácie a platby, zmluvné pokuty

1.	Cena je stanovená v súlade so zákonom NR SR č. 18/1996 Z.z. o cenách v znení neskorších predpisov, vyhlášky MF SR č. 87/1996 Z.z. ktorou sa vykonáva zákon NR SR č. 18/1996 Z.z. o cenách v znení neskorších predpisov.  

2.	Fakturácia  bude  vykonávaná  bezprostredne  po prevzatí odpadu,  avšak najneskôr do konca kalendárneho mesiaca, v ktorom sa zdaniteľné plnenie uskutočnilo, na základe vážnych  lístkov  vystavených  pri  prijatí  odpadu  v  stredisku odberateľa. Splatnosť faktúry je do 30 dní odo dňa doručenia faktúry a to bezhotovostným prevodom na účet odberateľa uvedený v záhlaví zmluvy. Neoddeliteľnou prílohou faktúry budú kópie vážnych lístkov vystavených odberateľom.

3.	Ak faktúra nebude úplná alebo bude obsahovať nesprávne údaje vrátane príloh k nej, bude takáto faktúra odberateľovi vrátená a tento je povinný bez zbytočného odkladu faktúru prepracovať a následne ju predložiť/doručiť dodávateľovi. V takom prípade sa bude lehota splatnosti faktúry odvíjať od termínu dodania prepracovanej faktúry.

4.	V prípade, že sa dodávateľ dostane do omeškania s úhradou faktúry po lehote jej splatnosti, je odberateľ oprávnený účtovať si úrok z omeškania v dohodnutej výške 0,05 % z  neuhradenej (dlžnej) sumy, za každý deň omeškania až do doby jej uhradenia. Za deň vysporiadania  sa považuje deň pripísania úhrady na účet odberateľa.

5.	Zároveň sa zmluvné strany dohodli, že ak bude dodávateľ v omeškaní s úhradou faktúry viac ako 30 dní, je odberateľ oprávnený pozastaviť príjem odpadu až do doby splnenia všetkých splatných záväzkov.

6.	V  prípade  nemožnosti plniť  zmluvu  zo  strany  odberateľa riadne  a  načas uhradí  odberateľ dodávateľovi 100 € bez DPH za každý deň omeškania plnenia predmetu zmluvy.

Článok VI.
Záverečné ustanovenia

1.	Zmluva sa uzatvára na dobu určitú na 2 mesiace.

2.	Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po zverejnení na webovom sídle Mesta Pezinok.

3.	Každá zo zmluvných strán je oprávnená zmluvu vypovedať kedykoľvek, bez udania dôvodu jej vypovedania.

4.	V prípade porušenia ustanovení tejto zmluvy jednou zo zmluvných strán, má právo druhá strana vypovedať zmluvu s okamžitou platnosťou.

5.	Otázky neupravené touto zmluvou sa riadia príslušnými ustanoveniami Obchodného zákonníka a všeobecne záväznými právnymi predpismi platnými v Slovenskej republike.

6.	Zmeny a dodatky tejto zmluvy musia byť vykonané formou písomného dodatku k zmluve a musia byť  podpísané oprávnenými zástupcami oboch zmluvných strán.

7.	Táto zmluva bola vyhotovená v troch rovnopisoch, z ktorých jedno vyhotovenie obdrží odberateľ a dve vyhotovenia dodávateľ.

8.	Zmluvné strany si zmluvu prečítali, jej obsahu porozumeli a prehlasujú, že ich prejavy vôle sú slobodné, vážne, zrozumiteľné a určité, čo svojimi podpismi potvrdzujú.

9.	Neoddeliteľnou súčasťou zmluvy sú:

Príloha č. 1 – cenová ponuka

V Pezinku, dňa ....................					V ........................., dňa..................

.......................................................				....................................................... 
Dodávateľ:							Odberateľ:
Mesto Pezinok							
Ing. arch. Igor Hianik						
primátor